钦定古今图书集成/历象汇编/岁功典/第102卷 > 《稗编》 > 干支数
## 钦定古今图书集成/历象汇编/岁功典/第102卷 > 《稗编》 > 干支数

“子午之数九，丑未八，寅申七，卯酉六，辰戌五，巳亥四。”
注：“自《太极》函三为一，故参一为三。子一阳生，故成于
寅而备于申，故自子至申其数九，自丑至申其数八，
自寅至申其数七，自卯至申其数六，自辰至申其数
五，自巳至申其数四，故女起壬申。午一阴生成于申
而备于寅，故自午至寅其数九，自未至寅其数八，自
申至寅其数七；自酉至寅其数六，自戌至寅其数五，
自亥至寅其数四，故男起丙寅”，“甲己之数九，乙庚八，
丙辛七，丁壬六，戊癸五。”注：“自甲至壬其数九，自乙至
壬其数八，自丙至壬其数七，自丁至壬其数六，自戊
至壬其数五。”“《干》天道顺行，以壬为始，自己至丁其数
九，自庚至丁其数八；自辛至丁其数七，自壬至丁其
数六，自癸至丁其数五，坤地道逆行，以丁为始。”愚按：
世俗范数算法，盖本于此，而不知其所以然，观此可
以见矣。